Křesćan Kubica

Křesćan Kubica ( Christian Kubitz; * 22. meje 1805 w Spalach; † 1. junija 1861 we Wojerecach) bě serbski ewangelski duchowny.

Žiwjenje
mini|Němskorěčny narowny kamjeń Kubicy na Spalowskim kěrchowje
Wón narodźi so jako syn Spalowskeho herbskeho korčmarja a bu w Spalach a na Wojerowskej byrgarskej šuli wukubłany. Po studiju bohosłowstwa we Wrócławju dźěłaše wot lěta 1831 hač do 1835 jako farar w Lejnje a wot 1835 we Wojerecach. W lěće 1843 bu tam primarius (wyši farar) a 1846 kralowski superintendent.

Kubica bě 1847 jedyn ze załožerjow Maćicy Serbskeje a postara so wo rozkaz, z kotrymž běše wot 30. apryla 1847 tež pruskim Serbam dowolene Maćicy přistupić. W lěće 1853 wustupi Kubica z towarstwa.

 Žórło 
 Spomnjeće: Superintendent Kubica; Serbske Nowiny, 3. junija 2011, s. 2

Kategorija:Muž
Kategorija:Rodź. 1805
Kategorija:Zemr. 1861
Kategorija:Serb
Kategorija:Ewangelsko-lutherski farar
Kategorija:Maćicar
Kategorija:Wosoba (Spale)
Kategorija:Wosoba (Wojerecy)